সাংস্কৃতিক জাতীয়তাবাদী এনরিক ক্রজ মনে করেন, ফুয়েন্তেসের প্রধান ত্রুটি তাঁর ‘মূলহীনতা’। স্টাইরনসহ অন্যদের মতে, তাঁর অস্থিরতা, তাঁর দ্বি-সাংস্কৃতিক সীমান্ত পারাপারই হচ্ছে তাঁর প্রধান শক্তি। ‘ল্যাটিন আমেরিকা নিয়ে এতো সাবলীলভাবে – বিশেষ করে এর নিজস্বতা, বৈপ্লবিক প্রকৃতি, আশাহীন হতবুদ্ধিদশা নিয়ে তাঁর চেয়ে সাবলীলভাবে কেউ লিখতে পারেনি’ – স্টাইরন যুক্তি দেন, ‘অথবা বিপরীতভাবে দেখতে গেলে তিনি পুরো বিষয়টিকে উত্তর আমেরিকার চোখ দিয়ে দেখেছেন। আমি মনে করি উত্তর আমেরিকার পাঠকদের কাছে তিনিই ল্যাটিন আমেরিকার প্রধান ব্যাখ্যাদাতা দোভাষী।’